Ad bellorum usum paratam legionis esse uirtutem,
ad committenda uero sacrilegia sicut caesar
precepit, Octodorum non redire. Reuersus itaque
satelles, nuntiat obstinatos esse animos legionis,
nec uelle preceptis imperatoriis oboedire. LECTIO III. [très faible]
TVNC MAXIMIANVS CESAR IRACUNDIE
nimietate succensus, ad hanc uocem, subito furo-
re prosiliuit dicens. Ergo milites mei imperatoria
precepta, et sacrorum meorum ordinem spernunt?
statuenda esset uindicta publica, etiam si tan-
tum maiestatem regiam contempnere uoluissent.
Iungitur despectui meo caelestis iniuria, et me-
cum pariter religio romana contempnitur. Sentiat
contumax miles, non solum michi, sed etiam diis meis
dare posse uindictam. Iam fidissimorum meorum
turba festinet, decimum quemque morti funesta
sors prebeat. Discant equalem necem, quos ordo pre-
miserit moriendi, qualiter Maximianus uel sibi
uel diis suis hac seueritate dederit ultionem.

